บาทเปิด 32.61บาทต่อดอลลาร์ จับตาตัวเลขเศรษฐกิจต่างประเทศ 
เงินบาทเปิดตลาด 32.61บาทต่อดอลลาร์ ให้กรอบเคลื่อนไหววันนี้ 32.55-32.70บาทต่อดอลลาร์ จับตาตัวเลขเศรษฐกิจต่างประเทศ
15 ก.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ 32.61 บาท/ดอลลาร์ แข็งค่าจากวานนี้ที่ระดับ 32.68 บาท/ดอลลาร์เช้านี้เงินบาทแข็งค่าขึ้น หลังจากเมื่อคืนที่มีข่าวนายเจอโรม พาวเวล ประธานธนาคารกลางสหรัฐ (เฟด) ได้ออกมาแถลงถึงการทำนโยบายของเฟด โดยมองว่าเงินเฟ้อที่สูงขึ้นในช่วงที่ผ่านมาเป็นแค่ปัจจัยชั่วคราว ดังนั้นเฟดอาจยังไม่มีการปรับนโยบายเร็วๆ นี้ส่งผลให้ดอลลาร์อ่อนค่าลงมาบ้าง ส่วนปัจจัยภายในประเทศยังคงเป็นเรื่องการแพร่ระบาดของโควิด-19"วันนี้จะมีตัวเลขออกมาค่อนข้างเยอะ ที่ต้องติดตาม เช่น ฝั่งอังกฤษ ติดตามรายงานอัตราการว่างงาน ส่วนฝั่งสหรัฐฯ ต้องติดตามดัชนีการผลิตเดือนก.ค.จากเฟดฟิลาเดลเฟีย, ดัชนีภาคการผลิตเดือนก.ค.จากเฟดนิวยอร์ก และจำนวนผู้ขอรับสวัสดิการว่างงานรายสัปดาห์" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.55 - 32.70 บาท/ดอลลาร์